Ilyos Arabov

Arabov Ilyos Ismatovich (Buxoro viloyati) — oʻzbekistonlik maqomchi xonanda va sozanda. Oʻzbekistonda xizmat koʻrsatgan artist.

 Hayoti 
Ilyos Arabov Buxoro viloyatida tugʻilgan. 1991-yilda umumiy oʻrta taʼlim maktabida tahsil olish bilan birga 5-son bolalar musiqa maktabida dutor chalishni oʻrgangan. 1998–2002-yillarda Buxoro davlat sanʼat bilim yurtining „Anʼanaviy ijrochilik“ boʻlimida tahsil olganhttps://qalampir.uz/uz/news/-2511-98520. Shu yili Oʻzbekiston konservatoriyasiga oʻqishga kirgan va 2006-yilda bakalavr, 2008-yilda magistratura darajasini tugatgan. 2010-yildan bir qancha yillar Oʻzbekiston konservatoriyasining „Anʼanaviy ijrochilik“ kafedrasida dutor sinfiga oʻqituvchilik qilgan. Hozir Ilyos Arabov „Yunus Rajabiy“ nomidagi Oʻzbek milliy musiqa sanʼati institutining „Maqom cholgʻu ijrochiligi“ kafedrasida kafedra mudiri, professor lavozimida faoliyat yuritmoqdahttps://old.gov.uz/uz/news/view/32023.

 Faoliyati 
Ilyos Arabov oʻzbek milliy musiqa sanʼatini Fransiya, Germaniya, Portugaliya, Belgiya, AQSH, Buyuk Britaniya, Isroil, Estoniya, Latviya, Litva, Vengrya, Gruziya, Azerbayjan, Turkiya, Hindiston, Marokko, Xitoy va Rossiyada targʻib qilganhttps://gov.uz/oz/madaniyat/news/view/33277. Uning ijrosida radio va televideniya oltin fondiga kiritilgan quyidagi mashhur asarlar mavjud: „Qaro zulfing“, „Qomati“, „Qurbon oʻlam“, „Bebokcha“, „Bilmas“, „Bozurgoniy“, „Na boʻlgʻay“, „Aylab keling“, „Sallamno“, „Gul uzorim“, „Galdr-1-2“, „Oʻtdimu“, „Dilxiroj“, „Saraxbori Dugoh“, „Savti Kalon“, „Mugʻulchai Navo“.

U Sami Yusufning taklifi bilan uning 2023-yilgi konsertida Alisher Navoiy gʻazallaridan birini kuylab, chiqish qilgan.

2025-yilda Buyuk Britaniya London shahri SOAS universitetida ilk bor o'zbekistonlik ijrochi sifatida master class o'tkazgan. 

 Mukofotlari 
 2003-yil — Yunus Rajabiy nomidagi VI Respublika maqom ijrochilari tanlovida 1-oʻrin;
 2008-yil — „Nihol“ davlat mukofoti;
 2011-yil — „Sharq taronalari“ xalqaro festivalida YUNESKO maxsus sovrini;
 2014-yil — „Eʼtirof–2014“ mukofotining „Yilning eng yaxshi anʼanaviy qoʻshiqlar ijrochisi“ yoʻnalishida gʻolibi;
 2018-yil - "Ehtirom" mukofoti
 2018-yil — Boku shahridagi „Mugʻom olami“ xalqaro festivalida 1-oʻrin;
 2021-yil — Oʻzbekiston Respublikasida xizmat koʻrsatgan artisthttps://old.gov.uz/uz/news/view/32023.

 Ijod namunalari 

 Bozurgoniy YouTubeda 

 Ilmiy faoliyat 
Ananaviy_cholgu_ijrochiligi_Dutor 

 Manbalar 

 Havolalar 


Turkum:Oʻzbekistonlik erkak qoʻshiqchilar
Turkum:Buxoro viloyatida tugʻilganlar